CELEX: 32011R0111
Language: fi
Date: 2011-02-07 00:00:00
Title: Komission asetus (EU) N:o 111/2011, annettu 7 päivänä helmikuuta 2011 tiettyjen tavaroiden luokittelusta yhdistettyyn nimikkeistöön

9.2.2011   
            
            
               FI
            
            
               Euroopan unionin virallinen lehti
            
            
               L 34/33
            
         KOMISSION ASETUS (EU) N:o 111/2011,
   annettu 7 päivänä helmikuuta 2011
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kartionmuotoinen titaanikappale, jonka toisessa päässä on ulkokierteinen ruuvin varsi (ns. hammasimplantti).
                  Sitä käytetään hammaslääkinnässä. Se on tarkoitettu kierrettäväksi leukaluuhun istutettuun keinotekoiseen hammasjuureen yhdistämään juuri keinotekoiseen hammaskruunuun.
                  Se on maahantuotaessa steriilissä pakkauksessa.
                  
                      (1) Ks. kuvat.
               
               
                  9021 29 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 90 ryhmän 2 huomautuksen b kohdan sekä CN-koodien 9021 ja 9021 29 00 nimiketekstien mukaisesti.
                  Tuote on suunniteltu erityiskäyttöön hammaslääkinnässä, eikä sitä voida pitää XV jakson 2 huomautuksessa tarkoitettuna ”yleiskäyttöisenä osana”. Sen vuoksi sitä ei voida luokitella XV jaksoon.
                  Koska tuote on hammasproteesin osa, se on luokiteltava nimikkeeseen 9021, johon kuuluu erilaisia hammaskruunujen ja hammasproteesien valmistukseen tarkoitettuja hammaslääkärin tarvikkeita (ks. myös harmonoidun järjestelmän selitykset, nimike 9021, III kohdan B kohdan 4 kohta).
                  Sen vuoksi tuote on luokiteltava hammasproteesin osana CN-koodiin 9021 29 00.
               
            
         
      
         
      
         (1)  Kuvat ovat ainoastaan ohjeellisia.